ഗോഡിന് വീണ്ടും കൂടുമാറുമോ.?? താരത്തിന് പിന്നാലെ സര്പ്രൈസ് ക്ലബ് യൂറോപ്പില് കളിക്കുന്ന ഏറ്റവും മികച്ച ഡിഫന്ഡര്മാരിലൊരാളാണ് ഡീഗോ ഗോഡിന്. യുറുഗ്വെ താരമായ ഗോഡിനിപ്പോള് സെരി എ ക്ലബ് കാഗ്ലിയാരിയുടെ താരമാണ്. എന്നാല് താരം ഒരുപക്ഷെ ടോപ് യൂറോപ്യന് ലീഗിന് പുറത്തേക്ക് കൂടുമാറ്റം നടത്തിയേക്കും എന്നാണ് ഇപ്പോള് റിപ്പോര്ട്ടുകള് പുറത്തുവരുന്നത്. 35കാരനായ ഗോഡിനെ സ്വന്തമാക്കാന് തുര്ക്കി ക്ലബ് ബെസിക്തസ് ശ്രമിക്കുന്നതായാണ് പുതിയ റിപ്പോര്ട്ടുകള് വരുന്നത്. സ്പാനിഷ് പത്രമായ ഡിയാരിയോ സ്പോര്ട്ടാണ് ഇക്കാര്യം റിപ്പോര്ട്ട് ചെയ്തിരിക്കുന്നത്. ഒമ്ബത് വര്ഷം അത്ലെറ്റിക്കോ മഡ്രിഡിന്റെ പ്രതിരോധത്തിലെ നെടുംതൂണായിരുന്ന ഗോഡിന് 2019ല് ഇന്റര് മിലാനിലൂടെയാണ് സെരി എയിലെത്തുന്നത്. എന്നാല് അവിടെ മികച്ച പ്രകടനം കണ്ടെത്താനാകാതെ വന്നതോടെ കഴിഞ്ഞ സീസണിലാണ് താരം കാഗ്ലിയാരിയിലെത്തുന്നത്. എന്നാല് ലഭിക്കുന്ന സൂചനകള് പ്രകാരം ഈ ക്ലബിലും താരം തൃപ്തനല്ല. ഈ സാഹചര്യത്തിലാണ് താരത്തിനായി തുര്ക്കി ക്ലബിന്റെ നീക്കം. കാഗ്ലിയാരിയുമായി രണ്ട് വര്ഷത്തെ കരാര് കൂടി ഗോഡിന് ബാക്കിയുണ്ട്. അതിനാല് തന്നെ ഗോഡിനെ ഒപ്പം കൂട്ടണമെങ്കില് ബെസിക്തസ് ട്രാന്സ്ഫര് ഫീ നല്കേണ്ടിവരും. മാത്രവുമല്ല, ഈ ട്രാന്സ്ഫര് നടക്കണമെങ്കില് ഗോഡിന് തന്റെ പ്രതിഫലം കുറയ്ക്കുകയും വേണം. ബെസിക്തസില് ചേര്ന്നാല് ചാമ്ബ്യന്സ് ലീഗ് കളിക്കാം എന്ന ഒരു ഗുണം ഗോഡിനുണ്ട്. അതുകൊണ്ട് തന്നെ ഈ ട്രാന്സ്ഫര് ഗോഡിന് പരിഗണിച്ചേക്കുമെന്നും സൂചനയുണ്ട്.